pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศบค. เปิดตัวแพลตฟอร์ม “ไทยชนะ” สนับสนุนมาตรการผ่อนปรนระยะ 2 [กระทรวงดิจิทัลเพื่อเศรษฐกิจและสังคม]
วันศุกร์ที่ 15 พฤษภาคม 2563
ศบค. เปิดตัวแพลตฟอร์ม “ไทยชนะ” สนับสนุนมาตรการผ่อนปรนระยะ 2 [กระทรวงดิจิทัลเพื่อเศรษฐกิจและสังคม]
ศบค. เปิดตัวแพลตฟอร์ม “ไทยชนะ” สนับสนุนมาตรการผ่อนปรนระยะ 2
ศูนย์บริหารสถานการณ์ โควิด-19 (ศบค.) เผยโฉมแพลตฟอร์ม “ไทยชนะ” เพื่อป้องกันและลดความเสี่ยงในการแพร่กระจายโรคโควิด-19 ช่วยให้ทุกฝ่ายปฏิบัติตามมาตรการผ่อนปรนระยะ 2 ได้อย่างมีประสิทธิภาพ
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะเจ้าหน้าที่ศูนย์ปฏิบัติการด้านสื่อสารโทรคมนาคม และสื่อสังคมออนไลน์ ร่วมแถลงข่าวของศูนย์บริหารสถานการณ์ โควิด-19 (ศบค.) กล่าวว่า คณะทํางานบูรณาการชุดข้อมูลการบริหารสถานการณ์การแพร่ระบาดของโรคติดเชื้อไวรัสโคโรนา 2019 ของ ศบค. ได้พัฒนาแพลตฟอร์ม ชื่อว่า “ไทยชนะ” เพื่อเป็นผู้ช่วยดิจิทัลในการทํางานเพื่อป้องกันและลดความเสี่ยงการแพร่กระจายโรคโควิด-19 ได้ง่ายขึ้นเมื่อมีการประกาศมาตรการผ่อนปรน ระยะ 2
จุดเด่นของแพลตฟอร์ม “ไทยชนะ” จะเป็นเครื่องมือเพื่อช่วยให้การสอบสวนโรคทําได้อย่างถูกต้องและรวดเร็ว ขณะที่ ประชาชนและสถานประกอบการต่าง ก็สามารถปฏิบัติตามมาตรการผ่อนปรนได้เป็นไปอย่างมีประสิทธิภาพ
“การใช้งาน “ไทยชนะ” จะเป็นประโยชน์กับประชาชน ให้ได้รับการแจ้งเตือนหากพบความเสี่ยงในการติดเชื้อ และสามารถนําข้อมูลไปเป็นหลักฐาน เพื่อประกอบการรับการตรวจคัดกรองทาง ห้องปฏิบัติการฟรี อีกทั้งสามารถตรวจสอบความเสี่ยงของสถานที่ให้บริการ ขณะที่ ทางฝั่งผู้ประกอบการที่ปฏิบัติตามมาตรการ ก็จะได้รับการรับรอง อีกทั้งสามารถนําผลการประเมินมาปรับปรุงการบริการให้เป็นไปตามมาตรการที่กําหนด” นพ.พลวรรธน์กล่าว
สําหรับการใช้งานแพลตฟอร์ม "ไทยชนะ" จะมีผู้เกี่ยวข้อง 3 ฝ่าย ได้แก่ 1.กิจการ/กิจกรรมที่ได้รับการผ่อนปรน ตามมาตรการควบคุมโรค 5 ข้อ เพื่อรับQR Codeและพิมพ์QRแปะไว้หน้าร้านค้า 2.ประชาชน เมื่อจะเข้าไปใช้บริการในร้านค้า/สถานประกอบการcheck-inโดยใช้โทรศัพท์มือถือสแกนคิวอาร์โค้ดหน้าร้าน เมื่อใช้เสร็จก็check-outผ่านการสแกนQRอีกทั้งสามารถทําแบบประเมินความพึงพอใจในการใช้บริการร้านค้านั้นๆ ซึ่งคะแนน (เรตติ้ง) จะเป็นการสร้างแรงจูงใจให้ร้านค้า/สถานประกอบการแข่งขันให้บริการที่ดีและ 3. เจ้าหน้าที่ตาม พ.ร.บ.ควบคุมโรค และ พ.ร.ก.ฉุกเฉิน ซึ่งมีหน้าที่ตรวจการปฏิบัติตามมาตรการผ่อนปรนฯ ของ ศบค. ในการเข้าปฏิบัติการทุกครั้ง จะต้องมีการแสดงตัวตนผู้พิทักษ์ ก่อนเข้าตรวจสอบร้านค้า ซึ่งข้อมูลที่ลงทะเบียนไว้กับ “ไทยชนะ” จะแสดงข้อมูลชื่อ รูปติดบัตร และข้อมูลเจ้าหน้าที่รายนั้นๆ โดยร้านค้าสามารถสแกนQRผ่านมือถือเพื่อตรวจสอบว่าเป็นผู้พิทักษ์จริง
“ประชาชนไม่ต้องกังวลเรื่องข้อมูลส่วนบุคคลในการเข้าลงทะเบียนใช้งานแพลตฟอร์มไทยชนะ เนื่องจาก ศบค. พิจารณามอบหมายให้ กรมควบคุมโรคเป็น ผู้ควบคุมข้อมูล และให้กระทรวงการคลัง(ธนาคารกรุงไทย) เป็นผู้ประมวลผลข้อมูล เป็นการร่วมกันทํางานด้านระบบบูรณาการข้อมูลเพื่อบริหารสถานการณ์โควิด-19” นพ. พลวรรธน์กล่าว
****************
รัฐบาลไทย-ข่าวทำเนียบรัฐบาล-รัฐบาลใส่ใจปัญหาการใช้แรงงานต่างด้าว ย้ำรับฟังความเห็นผู้ประกอบการ แนะต้องร่วมกันแก้ไขทั้งระบบ พร้อมยืนยันดูแลแรงงานไทย-ต่างด้าวเท่าเทียม วอนอย่าหลงเชื่อวาทกรรมโจมตีรัฐ
วันอาทิตย์ที่ 2 กรกฎาคม 2560
รัฐบาลใส่ใจปัญหาการใช้แรงงานต่างด้าว ย้ํารับฟังความเห็นผู้ประกอบการ แนะต้องร่วมกันแก้ไขทั้งระบบ พร้อมยืนยันดูแลแรงงานไทย-ต่างด้าวเท่าเทียม วอนอย่าหลงเชื่อวาทกรรมโจมตีรัฐ
รัฐบาลใส่ใจปัญหาการใช้แรงงานต่างด้าว ย้ํารับฟังความเห็นผู้ประกอบการ แนะต้องร่วมกันแก้ไขทั้งระบบ พร้อมยืนยันดูแลแรงงานไทย-ต่างด้าวเท่าเทียม วอนอย่าหลงเชื่อวาทกรรมโจมตีรัฐ
วันที่ 2 กรกฎาคม 2560 พลเอก ประยุทธ์ จันทร์โอชา นายกรัฐมนตรี กล่าวถึงข้อกังวลของภาคเอกชนเกี่ยวกับการบังคับใช้ พ.ร.ก.การบริหารจัดการของคนต่างด้าว พ.ศ. 2560 ว่า รัฐบาลรับทราบปัญหาและเข้าใจถึงความเดือดร้อนของผู้ประกอบการที่จําเป็นต้องใช้แรงงานต่างด้าว โดยจะใช้ ม.44 ชะลอหรือเลื่อนการบังคับใช้บางมาตราที่มีบทลงโทษรุนแรงไปก่อน เพราะนายจ้างและลูกจ้างเตรียมตัวไม่ทัน แต่มาตราที่เหลือยังคงบังคับใช้อยู่ โดยในสัปดาห์นี้ทุกอย่างจะเรียบร้อย ขอให้ทุกฝ่ายอย่าได้กังวล แรงงานต่างด้าวยังสามารถใช้ชีวิตได้ตามปกติ
“ยืนยันว่ารัฐบาลเคารพในพันธะกรณีที่ทําไว้กับประเทศต่าง ๆ และให้ความสําคัญกับการต่อต้านการค้ามนุษย์ โดยจะไม่ให้การใช้หรือไม่ใช้ พ.ร.ก.คนต่างด้าว เป็นอุปสรรคในเรื่องนี้ อย่างไรก็ตาม การออกกฎหมายดังกล่าวนั้นถือเป็นเรื่องจําเป็น เพื่อสร้างมาตรฐานของการบริหารจัดการแรงงานต่างด้าวในไทย ซึ่งสอดคล้องกับกฎกติกาและการยอมรับของต่างประเทศ”
นอกจากนี้ นายกรัฐมนตรียังได้เน้นย้ําว่า รัฐบาลมีหน้าที่ดูแลแรงงานทุกคนที่อยู่ในประเทศ ไม่ว่าจะเป็นแรงงานไทยหรือแรงงานต่างด้าว ภายใต้หลักมนุษยธรรมและศักดิ์ศรีความเป็นมนุษย์ จึงฝากให้สติแก่สังคมว่าอย่าหลงเชื่อวาทกรรมที่กล่าวอ้างว่ารัฐบาลเอาใจแรงงานต่างด้าว ไม่สนใจแรงงานไทย เพราะต้องยอมรับความจริงว่า แรงงานไทยราว 38.3 ล้านคน ทั้งที่เป็นแรงงานในระบบ 17 ล้านคน และแรงงานนอกระบบ 21.3 ล้านคน ไม่นิยมทํางานบางอย่าง ทําให้แรงงานขาดแคลน เช่น งานกรรมกร ก่อสร้าง ประมง เกษตร คนรับใช้ในบ้าน ฯลฯ จึงจําเป็นต้องอาศัยแรงงานจากประเทศเพื่อนบ้านเข้ามาทําแทน ซึ่งเป็นผลดีต่อทั้ง 2 ฝ่าย
“ไม่อยากให้มองการแก้ปัญหาเป็นเรื่องการเมือง แต่ทุกคนควรมองถึงกฎหมายระหว่างประเทศ เช่น กฎหมายต่อต้านการค้ามนุษย์ พันธะสัญญาต่าง ๆ ที่แต่ละประเทศมีร่วมกัน และเราจะต้องเดินหน้าแก้ไขข้อบกพร่องที่มีอยู่ทั้งระบบเพื่อให้เกิดความยั่งยืน รัฐบาลนี้จึงต้องหามาตรการที่เหมาะสมเข้ามาดําเนินการ ไม่ว่าจะเป็นการออกกฎหมายและบังคับใช้กฎหมาย รวมทั้งการดูแลสวัสดิการและคุณภาพชีวิตของแรงงานต่างด้าวและแรงงานไทยอย่างเท่าเทียมกัน”
ทั้งนี้ นายกรัฐมนตรีขอให้ทั้งนายจ้าง ลูกจ้าง และประชาชน หันมาร่วมกันแก้ไขปัญหานี้อย่างจริงจัง เพราะเป็นปัญหาระดับประเทศที่อาจส่งผลกระทบต่อความมั่นคงและเศรษฐกิจได้ หากแต่ละคนละเลย เพิกเฉย ไม่ปฏิบัติตามกฎหมาย หรือมองแต่เพียงประโยชน์ของตนเองฝ่ายเดียว
-----------------------------------------
รัฐบาลไทย-ข่าวทำเนียบรัฐบาล-รมว.ทส. ตรวจเยี่ยมกรมควบคุมมลพิษและกรมส่งเสริมคุณภาพสิ่งแวดล้อม
วันพฤหัสบดีที่ 25 ตุลาคม 2561
รมว.ทส. ตรวจเยี่ยมกรมควบคุมมลพิษและกรมส่งเสริมคุณภาพสิ่งแวดล้อม
รมว.ทส. ตรวจเยี่ยมกรมควบคุมมลพิษและกรมส่งเสริมคุณภาพสิ่งแวดล้อม
วานนี้ (24 ตุลาคม 2561) เวลา 14.00 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) พร้อมด้วย ปลัดกระทรวงทรัพยากรธรรมชาติและสิ่งแวดล้อม (นายวิจารย์ สิมาฉายา) ได้ตรวจเยี่ยมกรมควบคุมมลพิษและกรมส่งเสริมคุณภาพสิ่งแวดล้อมพร้อมทั้งรับฟังการบรรยายสรุปแผนงานประจําปีงบประมาณ พ.ศ. 2562 โดยมี อธิบดีกรมควบคุมมลพิษ (นายประลอง ดํารงค์ไทย) และ อธิบดีกรมส่งเสริมคุณภาพสิ่งแวดล้อม (นายรัชฎา สุริยกุล ณ อยุธยา) นําบรรยายสรุป ในการนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบนโยบายเพื่อเป็นแนวทางในการดําเนินงานแก่ ผู้บริหาร ข้าราชการ พนักงานและเจ้าหน้าที่ทั้งสองกรม โดยเน้นเรื่องการรณรงค์ลดใช้พลาสติก และส่งเสริมให้ใช้ถุงผ้ามากขึ้น
ในโอกาสตรวจราชการในครั้งนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กราบสักการะพระบรมสารีริกธาตุและพระพุทธรูปในห้องพระกรมควบคุมมลพิษ และเยี่ยมชมนิทรรศการผลการดําเนินงานของกรมควบคุมมลพิษและกรมส่งเสริมคุณภาพสิ่งแวดล้อม พร้อมทั้งถ่ายภาพร่วมกับผู้บริหารทั้งสองกรมอีกด้วย
รัฐบาลไทย-ข่าวทำเนียบรัฐบาล-สธ. แนะวิธีสืบสานประเพณีสงกรานต์ไทยปลอดภัย ห่างไกล โควิด-19 [กระทรวงสาธารณสุข]
วันศุกร์ที่ 10 เมษายน 2563
สธ. แนะวิธีสืบสานประเพณีสงกรานต์ไทยปลอดภัย ห่างไกล โควิด-19 [กระทรวงสาธารณสุข]
กระทรวงสาธารณสุข แนะสงกรานต์ปีนี้ บอกรัก ขอพร อวยพร ออนไลน์ เน้น Social distancing ป้องกันผู้สูงอายุติดเชื้อโควิด – 19
วันนี้ (10 เมษายน 2563) ที่กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย กล่าวว่า กระทรวงสาธารณสุข อยากให้สงกรานต์ปีนี้เป็นสงกรานต์ที่ทุกคนปลอดภัย ห่างไกลจากโรคโควิด-19 โดยเฉพาะกลุ่มผู้สูงอายุ ซึ่งเป็นกลุ่มที่มีโอกาสติดเชื้อโควิด-19 ได้ง่าย และมีอัตราการเสียชีวิตสูงกว่ากลุ่มอื่น ส่วนใหญ่จะติดเชื้อมาจากบุตรหลานวัยทํางานที่มีอัตราการป่วยสูง สงกรานต์นี้แนะนําให้สรงน้ําพระพุทธรูปที่บ้าน แสดงความกตัญญูและขอพรต่อพ่อแม่และญาติผู้ใหญ่ที่อาศัยอยู่บ้านเดียวกัน ด้วยการกราบไหว้ขอพร โดยเว้นระยะห่างบุคคล 1-2 เมตร ทุกคนต้องสวมใส่หน้ากากผ้า หรือหน้ากากอนามัย ส่วนบุตรหลานทุกคนที่มีภูมิลําเนาอยู่ไกล บอกรักและขอพรพ่อแม่ ปู่ย่าตายาย ผ่านทางโทรศัพท์หรือสื่อออนไลน์ต่างๆ แทนการเดินทางกลับบ้าน เพื่อลดความเสี่ยงที่นําเชื้อไปสู่ผู้สูงอายุได้
สําหรับผู้สูงอายุที่อาศัยอยู่กับบุตรหลาน ควรได้รับการดูแลและป้องกันเป็นพิเศษ แบ่งเป็น 2 กลุ่ม ได้แก่ 1. กลุ่มผู้สูงอายุที่ช่วยเหลือตนเองได้ ส่งเสริมให้ดูแลรักษาสุขอนามัยส่วนบุคคลด้วยการล้างมือบ่อยๆ โดยเฉพาะก่อนรับประทานอาหาร และหลังเข้าห้องน้ําห้องสุขา หลีกเลี่ยงการใช้มือสัมผัสใบหน้า ตา ปาก จมูก และหลีกเลี่ยงการใกล้ชิดผู้ที่เป็นหวัด มีไข้ ไอ จาม มีน้ํามูกหรือเสมหะ รับประทานอาหารที่ปรุงสุกใหม่ สะอาด ลดหวาน มัน เค็ม ครบ 5 หมู่ ไม่รับประทานอาหารร่วมกับผู้อื่น และไม่ใช้ภาชนะร่วมกัน ดูแลสุขภาพจิตใจ และงดการออกจากบ้าน หากจําเป็นต้องออกนอกบ้านให้สวมใส่หน้ากากอนามัยหรือหน้ากากผ้า ใช้เวลาให้น้อยที่สุด เว้นระยะห่างจากผู้อื่น (Social Distancing) อย่างน้อย 2 เมตร และเปลี่ยนการติดต่อสื่อสารกับผู้อื่นโดยใช้เทคโนโลยี เช่น โทรศัพท์ ไลน์ เป็นต้น
2. กลุ่มผู้สูงอายุที่ช่วยเหลือตนเองได้บ้างและมีโรคประจําตัว ให้ดูแลตัวเอง ปฏิบัติกิจกรรมเช่นเดียวกันและ จัดเตรียมยารักษาโรคประจําตัวไว้ให้เพียงพออย่างน้อย 3 เดือนหรือภายใต้ดุลยพินิจของแพทย์ หากต้องไปพบแพทย์รับการรักษาพยาบาลต่อเนื่อง ต้องสวมหน้ากากผ้าหรือหน้ากากอนามัย ล้างมือด้วยแอลกอฮอล์เจล เมื่อกลับถึงบ้านหรือที่พักต้องล้างมือ เปลี่ยนเสื้อผ้า อาบน้ําทําความสะอาดร่างกาย สระผมทันที ส่วนผู้ที่ดูแลผู้สูงอายุควรสวมหน้ากากและล้างมือทุกครั้งก่อนที่จะไปสัมผัสตัวผู้สูงอายุ และต้องเว้นระยะห่าง 1 - 2 เมตร ไม่ควรเดินทางออกไปนอกบ้าน หรือไปในสถานที่ที่มีคนแออัดโดยไม่จําเป็น
รัฐบาลไทย-ข่าวทำเนียบรัฐบาล-“เฉลิมชัย” ลุยใต้ เปิดการประชุมใหญ่สามัญประจำปี ครั้ง 49 ของสหกรณ์นิคมท่าแซะ จำกัด
วันพุธที่ 27 พฤศจิกายน 2562
“เฉลิมชัย” ลุยใต้ เปิดการประชุมใหญ่สามัญประจําปี ครั้ง 49 ของสหกรณ์นิคมท่าแซะ จํากัด
“เฉลิมชัย” ลุยใต้ เปิดการประชุมใหญ่สามัญประจําปี ครั้ง 49 ของสหกรณ์นิคมท่าแซะ จํากัด
จ.ชุมพร กระตุ้นสมาชิกร่วมกันพัฒนายกระดับมาตรฐาน เพิ่มรายได้สหกรณ์
“เฉลิมชัย” ลุยใต้ เปิดการประชุมใหญ่สามัญประจําปี ครั้ง 49 ของสหกรณ์นิคมท่าแซะ จํากัด จ.ชุมพร กระตุ้นสมาชิกร่วมกันพัฒนายกระดับมาตรฐาน เพิ่มรายได้สหกรณ์
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเปิดการประชุมใหญ่สามัญประจําปี ครั้ง 49 ของสหกรณ์นิคมท่าแซะ จํากัด ณ สหกรณ์นิคมท่าแซะ จํากัด จ.ชุมพร ว่า นิคมสหกรณ์ท่าแซะ จังหวัดชุมพร ได้รวบรวมราษฎรที่ไม่มีที่ดินทํากินเป็นของตนเอง หรือมีแต่ไม่เพียงพอ ให้เข้ามาก่อสร้างทํากินในที่ดินที่ทางราชการจัดสรรให้โดยผ่านการคัดเลือกของคณะกรรมการฯ ที่แต่งตั้งโดยรัฐมนตรีว่าการกระทรวงเกษตรและสหกรณ์ ให้อพยพครอบครัวเข้าไปอยู่ในพื้นที่ซึ่งได้รับการจัดสรรดําเนินการแนะนําให้ผู้ครอบครองที่ดินทํากินโดยถูกต้องตามกฎหมาย
สําหรับกิจกรรมที่เป็นจุดเด่นของสหกรณ์ฯ นี้ คือ การดําเนินธุรกิจแบบครบวงจร สินเชื่อ จัดหาแหล่งเงินทุนให้สมาชิกกู้ยืม ปัจจัยในการผลิต ธุรกิจจัดหาสินค้ามาจําหน่าย สินค้าอุปโภค-บริโภค ธุรกิจวิชาการและส่งเสริมการเกษตร และธุรกิจรวบรวมผลผลิตโดยเฉพาะปาล์มน้ํามัน ในช่วงที่ผลผลิตปาล์มน้ํามันล้นตลาดไม่สามารถจําหน่ายผลผลิตได้ตามความต้องการของสมาชิกทุกคนดังนั้น มติที่ประชุมใหญ่ของสหกรณ์ให้คณะกรรมการดําเนินการหาแหล่งเงินทุนสร้างโรงงานเพื่อรองรับผลผลิตและสร้างมูลค่าเพิ่มของปาล์มน้ํามัน ผลกระทบจากการโรงงานมีปัญหาด้านสุขภาพในอนาคตได้ เพื่อป้องกันปัญหาดังกล่าว สหกรณ์ฯ จึงสร้างโรงงานผลิตกระแสไฟฟ้าจากน้ําทิ้ง ซึ่งนอกเหนือจากการแก้ปัญหาให้แก่สมาชิกแล้ว ยังสามารถสร้างรายได้ให้กับสหกรณ์ และเป็นการลดการนําเข้าพลังงานของประเทศอีกทางหนึ่งด้วย ซึ่งสหกรณ์ดังกล่าวนี้
มีผลการจัดระดับชั้นสหกรณ์ที่ระดับชั้น 2 และมีผลการจัดมาตรฐานสหกรณ์ที่ระดับดี ปัจจุบันมีสมาชิกทั้งสิ้น 3,994 คน
ทั้งนี้ สหกรณ์ได้รับการสนับสนุนงบประมาณจากกรมส่งเสริมสหกรณ์ กระทรวงเกษตรและสหกรณ์ ตามโครงการไทยนิยมยั่งยืน ปีงบประมาณ พ.ศ. 2561 เพื่อก่อสร้างโรงคลุมลานสต็อกปาล์ม จํานวน 4,970,000 บาท สหกรณ์ออกเงินสมทบ จํานวน 497,000 บาท โดยก่อสร้างแล้วเสร็จเมื่อวันที่8 ธันวาคม 2561 นอกจากนี้ สหกรณ์มีแผนในการส่งเสริมสมาชิกของสหกรณ์ในอนาคต โดยจัดทําโครงการ จํานวน 2 โครงการ คือ 1) โครงการเปลี่ยนพันธ์ปาล์มน้ํามันพันธุ์ดีทดแทนต้นปาล์มเดิม และ 2) โครงการปรับปรุงเพิ่มประสิทธิภาพกระบวนการผลิตน้ํามันปาล์มและกระบวนการผลิตกระแสไฟฟ้าจากไบโอแก๊ส
"ถ้าเราให้ความสําคัญกับระบบสหกรณ์ จะเป็นส่วนหนึ่งที่จะช่วยให้พี่น้องเกษตรกรมีชีวิตอย่างมีความสุขได้ซึ่งสหกรณ์ที่จะประสบความสําเร็จ ต้องมีสมาชิกที่ดีและมีคุณภาพ นอกจากนี้ยังจะต้องมีผู้บริหารที่ดีด้วย ซึ่งจะต้องมีคุณธรรม มีความรู้ ความสามารถ และความเสียสละ สําหรับในส่วนของกระทรวงเกษตรและสหกรณ์ มีหน่วยงานที่เข้ามาช่วยเป็นพี่เลี้ยงให้กับสหกรณ์ในการบริหารงานและแก้ไขปัญหาที่นอกเหนือจากสหกรณ์จะควบคุมได้ ซึ่งในวันนี้ผมมีโอกาสที่ได้เข้ามาดูแลสหกรณ์ทั่วประเทศ จึงมุ่งที่จะส่งเสริม สนับสนุน และเติมเต็มในส่วนที่ขาดให้กับพี่น้องเกษตรกร และหวังว่าจะทําให้ชีวิตความเป็นอยู่ของพี่น้องเกษตรกรดีที่อย่างยั่งยืน" นายเฉลิมชัย กล่าว
รัฐบาลไทย-ข่าวทำเนียบรัฐบาล-​ไอแบงก์ อุ้ม SMEs ออกสินเชื่อสนับสนุนมาตรการ “Soft Loan 2% 2 ปี” ของแบงก์ชาติ [กระทรวงการคลัง]
วันอังคารที่ 28 เมษายน 2563
​ไอแบงก์ อุ้ม SMEs ออกสินเชื่อสนับสนุนมาตรการ “Soft Loan 2% 2 ปี” ของแบงก์ชาติ [กระทรวงการคลัง]
​ไอแบงก์ อุ้ม SMEs ออกสินเชื่อสนับสนุนมาตรการ “Soft Loan 2% 2 ปี” ของแบงก์ชาติ
ไอแบงก์ อุ้ม SMEs ออกสินเชื่อสนับสนุนมาตรการ “Soft Loan 2% 2 ปี” ของแบงก์ชาติ
ธนาคารอิสลามแห่งประเทศไทย (ไอแบงก์) ออกสินเชื่อสนับสนุนมาตรการ Soft Loan อัตรากําไรต่ําเพียง 2% ต่อปี นาน 2 ปี พร้อมปลอดชําระเงินต้นและกําไร 6 เดือนแรก เพื่อช่วยเหลือผู้ประกอบการ SMEs ที่ได้รับผลกระทบทางเศรษฐกิจจาก COVID-19 ตามนโยบายธนาคารแห่งประเทศไทย (ธปท.)
ตามที่ ธปท.ได้มีมาตรการช่วยเหลือผู้ประกอบการ SMEs ที่ได้รับผลกระทบทางเศรษฐกิจจาก COVID -19 ไอแบงก์ในฐานะสถาบันการเงินรัฐวิสาหกิจ สังกัดกระทรวงการคลัง ได้สนองนโยบายออกโครงการสินเชื่อเพื่อสนับสนุนมาตรการ Soft Loan 2% ต่อปี โดยเป็นการให้สินเชื่อใหม่กับลูกค้าเดิมของธนาคารที่ต้องการเงินทุนหมุนเวียนเพื่อเสริมสภาพคล่องสําหรับประกอบธุรกิจ ลดผลกระทบต่อการจ้างงาน ในรูปแบบ Term Financing และ Revolve Financing ระยะเวลาสัญญาไม่เกิน 2 ปี วงเงินสินเชื่อสูงสุดได้ไม่เกิน 20% ของยอดหนี้คงค้าง       ณ วันที่ 31 ธันวาคม 2562 คิดอัตรากําไร 2% ต่อปี นาน 2 ปี พร้อมฟรี! กําไร 6 เดือนแรก กรณี Term Financing ปลอดชําระเงินต้นได้นานสูงสุด 12 เดือน ซึ่งลูกค้าสามารถใช้หลักประกันเดิมและไม่ต้องประเมินใหม่ นอกจากนี้ ยังมียกเว้นค่าธรรมเนียมต่าง ๆ อีกมากมาย
คุณสมบัติของลูกค้าผู้ขอสินเชี่อเป็นไปตามหลักเกณฑ์ที่ ธปท.กําหนด อาทิ เป็นบุคคลธรรมดา หรือนิติบุคลที่จดทะเบียนในประเทศไทย ต้องเป็นลูกค้าสินเชื่อธุรกิจของธนาคารในกลุ่มวงเงินไม่เกิน 200 ล้านบาท ไม่เป็นบริษัทที่จดทะเบียนในตลาดหลักทรัพย์ และไม่เป็น NPF ณ วันที่ 31 ธันวาคม 2562
สําหรับลูกค้าและผู้ประกอบการที่สนใจ สามารถแจ้งความประสงค์ต่อเจ้าหน้าที่สินเชื่อที่ดูแลบัญชีของท่าน ได้ตั้งแต่วันนี้ เป็นต้นไป หรือสอบถามข้อมูลเพิ่มเติมได้ที่ ibank Call Center 1302
รัฐบาลไทย-ข่าวทำเนียบรัฐบาล-"บิ๊กบี้" มอบรางวัล 180 บริษัท ลดต้นทุน เพิ่มขีดความสามารถแรงงานปี 60 กว่า 451 ลบ.
วันพฤหัสบดีที่ 14 กันยายน 2560
"บิ๊กบี้" มอบรางวัล 180 บริษัท ลดต้นทุน เพิ่มขีดความสามารถแรงงานปี 60 กว่า 451 ลบ.
รมว.แรงงาน มอบรางวัลสถานประกอบการ 180 แห่ง เข้าร่วมโครงการเพิ่มผลิตภาพแรงงานไทย ปี 2560 สามารถลดการสูญเสียในวงจรการผลิต เพิ่มขีดความสามารถในการแข่งขันขันของประเทศสร้างความเข้มแข็งธุรกิจเอสเอ็มอีไทย
รมว.แรงงาน มอบรางวัลสถานประกอบการ 180 แห่ง เข้าร่วมโครงการเพิ่มผลิตภาพแรงงานไทย ปี 2560 สามารถลดการสูญเสียในวงจรการผลิต เพิ่มขีดความสามารถในการแข่งขันขันของประเทศสร้างความเข้มแข็งธุรกิจเอสเอ็มอีไทย ‘ธีรพล’ อธิบดี กพร. เผย ปี 60 เพิ่มผลิตภาพแรงงานมูลค่า 451 ลบ. พนักงานมีประสิทธิภาพสูงขึ้นกว่า 1 หมื่นคน ขณะที่ ปี 61 รัฐจัดสรรงบอีก 47.9 ลบ.
พลเอก ศิริชัย ดิษฐกุล รัฐมนตรีว่าการกระทรวงแรงงาน เป็นประธานปิดโครงการเพิ่มผลิตภาพแรงงานไทย ประจําปี 2560 และมอบโล่ประกาศเกียรติคุณให้แก่สถานประกอบกิจการที่เข้าร่วมโครงการจํานวน 180 แห่ง ณ อาคารอิมแพ็ค เมืองทองธานี โดยกล่าวว่า ขอชื่นชมสถานประกอบกิจการที่ได้รับรางวัลในครั้งนี้ ซึ่งการเพิ่มผลิตภาพแรงงานเป็นกุญแจสําคัญของการดําเนินงานทางธุรกิจและการพัฒนาประเทศ โดยจะต้องมีการดําเนินการอย่างต่อเนื่องเพื่อให้ก้าวทันต่อความเปลี่ยนแปลงของยุคสมัย เป็นการลดต้นทุนและเพิ่มขีดความสามารถในการแข่งขันของธุรกิจในระยะยาว โครงการเพิ่มผลิตภาพแรงงานไทยของกระทรวงแรงงานเป็นปัจจัยหนึ่งที่จะขับเคลื่อนการบริหารจัดการทรัพยากรมนุษย์ เพื่อสนับสนุนการบรรลุเป้าหมายของยุทธศาสตร์ชาติ 20 ปี และการเข้าสู่ยุคไทยแลนด์ 4.0 ด้วยกระบวนการผลิตแบบทํามาก ได้น้อย เป็นทําน้อย ได้มาก รวมทั้งการช่วยเหลือธุรกิจเอสเอ็มอีไทยให้มีความเข้มแข็งและสามารถต่อยอดการดําเนินธุรกิจไปสู่ระดับสากล โดยวิธีการสร้างหุ้นส่วนเชิงกลยุทธ์ในการพัฒนาทรัพยากรมนุษย์ตามแนวทางประชารัฐ
นายธีรพล ขุนเมือง อธิบดีกรมพัฒนาฝีมือแรงงาน กล่าวว่า ผลการดําเนินโครงการเพิ่มผลิตภาพแรงงานไทยประจําปี 2560 สามารถพัฒนาทักษะพนักงานในสถานประกอบกิจการจํานวน 180 แห่ง ให้มีประสิทธิภาพการทํางานสูงขึ้นจํานวน 11,826 คน จากเป้าหมาย 10,000 คน ทําให้สถานประกอบกิจการสามารถเพิ่มผลิตภาพแรงงานคิดเป็นมูลค่า 451 ล้านบาท สามารถลดการสูญเสียในวงจรการผลิตคิดเป็นมูลค่า 337 ล้านบาท รวมมูลค่าทั้งสิ้น 789 ล้านบาท นอกจากนี้ ยังสามารถพัฒนาบุคลากรของกรมพัฒนาฝีมือแรงงานให้เป็นนักพัฒนาฝีมือแรงงานพันธุ์ใหม่ ซึ่งได้รับการถ่ายทอดประสบการณ์จากการเข้าร่วมให้คําปรึกษา และเป็นวิทยากรเครือข่าย ทั้งนี้ ในปี 2561 รัฐบาลได้จัดสรรงบประมาณเพื่อดําเนินการอย่างต่อเนื่องจํานวน 47.9 ล้านบาท
------------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
14 กันยายน 2560
รัฐบาลไทย-ข่าวทำเนียบรัฐบาล-หารือสาธารณรัฐกานา
วันจันทร์ที่ 20 สิงหาคม 2561
หารือสาธารณรัฐกานา
นายศิริรุจ จุลกะรัตน์ รองปลัดกระทรวงอุตสาหกรรม ร่วมหารือกับ นายRobert Ahomka-Lindsay รัฐมนตรีช่วยว่าการกระทรวงพาณิชย์และอุตสาหกรรมสาธารณรัฐกานา ณ ห้องรับรองชั้น 2 อาคารสํานักงานปลัดกระทรวงอุตสาหกรรม
วันนี้ (20 ส.ค. 61) นายศิริรุจ จุลกะรัตน์ รองปลัดกระทรวงอุตสาหกรรม ร่วมหารือกับ นายRobert Ahomka-Lindsay รัฐมนตรีช่วยว่าการกระทรวงพาณิชย์และอุตสาหกรรมสาธารณรัฐกานาและคณะ ในประเด็นเกี่ยวกับความร่วมมือและการพัฒนาด้านอุตสาหกรรมระหว่างประเทศไทยและสาธารณรัฐกานา ณ ห้องรับรองชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ  ลงพื้นที่จังหวัดเลย ติดตามโครงการเจาะบ่อน้ำบาดาลเสริม ให้กับแหล่งน้ำดิบ แก้ไขปัญหาภัยแล้ง บรรเทาความเดือดร้อนของประชาชน
วันพุธที่ 10 มิถุนายน 2563
รอง นรม.พล.อ.ประวิตรฯ  ลงพื้นที่จังหวัดเลย ติดตามโครงการเจาะบ่อน้ําบาดาลเสริม ให้กับแหล่งน้ําดิบ แก้ไขปัญหาภัยแล้ง บรรเทาความเดือดร้อนของประชาชน
รอง นรม.พล.อ.ประวิตรฯ  ลงพื้นที่จังหวัดเลย ติดตามโครงการเจาะบ่อน้ําบาดาลเสริมให้กับแหล่งน้ําดิบ แก้ไขปัญหาภัยแล้ง บรรเทาความเดือดร้อนของประชาชน
วันนี้ (10 มิถุนายน 2563) เวลา 09.00 น. พลเอก ประวิตร วงษ์สุวรรณ รองนายกรัฐมนตรี ลงพื้นที่ตรวจติดตามโครงการเจาะบ่อน้ําบาดาลเสริมให้กับแหล่งน้ําดิบเพื่อแก้ไขปัญหาน้ําอุปโภคบริโภค ที่เทศบาลนาโป่ง ตําบลนาโป่ง อําเภอเมือง จังหวัดเลย และเป็นประธานในพิธีเปิดและส่งมอบบ่อน้ําบาดาล พร้อมระบบกระจายน้ําบาดาลเพื่อการเกษตรแปลงใหญ่ ที่บ้านสะอาด ตําบลน้ําสวย อําเภอเมือง จังหวัดเลย โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมการลงพื้นที่
สําหรับการเดินทางมาจังหวัดเลยของรองนายกรัฐมนตรีครั้งนี้ เพื่อตรวจติดตามการแก้ไขปัญหาน้ําแล้งในพื้นที่ พร้อมผลักดันนวัตกรรมการพัฒนาน้ําบาดาลให้เป็นต้นแบบการนําไปใช้แก้ไขปัญหาภัยแล้ง และการขาดแคลนน้ําในพื้นที่อื่น ๆ ให้ได้ประโยชน์สูงสุด โดยโครงการศึกษาการพัฒนาน้ําบาดาลเพื่อการเกษตรแปลงใหญ่ กรมทรัพยากรน้ําบาดาลได้เริ่มดําเนินการนําร่องใน 6 พื้นที่ ได้แก่ จังหวัดกาญจนบุรี ลําพูน เพชรบูรณ์ ยโสธร เลย และสระแก้ว นับเป็น 1 ใน 10 นวัตกรรมด้านน้ําบาดาลที่จะสามารถแก้ไขปัญหาภัยแล้งเร่งด่วนได้ทันต่อสถานการณ์ นอกจากนี้ ยังเป็นการส่งเสริมภาคเกษตรกรรมให้สามารถใช้น้ําบาดาลควบคู่ไปกับการใช้น้ําผิวดินได้อย่างไม่ขาดแคลน เกษตรกรมีคุณภาพชีวิตที่ดีขึ้น และมีน้ําใช้เพื่อการเพาะปลูกได้ตลอดทั้งปี
โอกาสนี้ รองนายกรัฐมนตรีกล่าวว่า รัฐบาลมีความห่วงใยประชาชนที่กําลังเผชิญกับสถานการณ์ภัยแล้งอยู่ในขณะนี้ ได้เร่งสั่งการให้ทุกหน่วยงานที่เกี่ยวข้องดําเนินการแก้ไขและบรรเทาปัญหาการขาดแคลนน้ํา ไม่ว่าจะเป็นน้ําอุปโภคบริโภค หรือน้ําเพื่อการเกษตร เพื่อให้ทุกคนทุกพื้นที่สามารถผ่านพ้นปัญหาภัยแล้งปีนี้ไปได้ และจะต้องคิดค้นเพื่อหาวิธีกักเก็บน้ําฝนให้ได้มากที่สุด เพื่อรองรับกับฤดูแล้งในปีต่อไป
สําหรับโครงการน้ําบาดาลเพื่อการเกษตรแปลงใหญ่ที่กรมทรัพยากรน้ําบาดาลได้ริเริ่มทําในพื้นที่ 6 จังหวัดนั้น นับว่าเป็นนวัตกรรมด้านการพัฒนาน้ําบาดาลของประเทศไทยที่จะเป็นต้นแบบให้นําไปใช้ในการแก้ไขปัญหาภัยแล้ง และการขาดแคลนน้ํากับพื้นที่อื่น ๆ ให้ได้ประโยชน์สูงสุดต่อประชาชนและพื้นที่การเกษตร รวมถึงปริมาณน้ําบาดาลให้มีใช้อย่างเพียงพอตลอดทั้งปี โดยตั้งเป้าหมายดําเนินโครงการอําเภอละ 1 แห่ง
รองนายกรัฐมนตรีกล่าวว่า หลังจากการส่งมอบโครงการให้แก่กลุ่มเกษตรกรไปแล้ว ขอให้ผู้นําท้องถิ่น ไม่ว่าจะเป็น นายก อบต. กํานัน ผู้ใหญ่บ้าน ทําความเข้าใจกับประชาชนและกลุ่มเกษตรกรว่า การใช้น้ําบาดาลเพื่อการเกษตรแปลงใหญ่แบบนี้ จะต้องช่วยกันดูแลรักษา และเน้นปลูกพืชใช้น้ําน้อย แต่ขายได้ราคาสูง เมื่อเกษตรกรมีรายได้มากขึ้น คุณภาพชีวิตก็จะดีขึ้นตามไปด้วย ปัญหาการย้ายถิ่นฐานไปทํางานที่อื่นก็จะน้อยลง ทําให้ครอบครัวมีความสุขและความอบอุ่นเมื่อได้อยู่ร่วมกันอย่างพร้อมหน้า พร้อมกล่าวแสดงความมั่นใจว่าสถานการณ์ภัยแล้ง และปริมาณน้ําในปีนี้จะดีกว่าปีที่ผ่านมา
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมบัญชีกลาง พร้อมจ่ายตรงเงินเดือนให้แก่ สพฐ. เริ่มเดือนแรก ม.ค. 60
วันพุธที่ 18 มกราคม 2560
กรมบัญชีกลาง พร้อมจ่ายตรงเงินเดือนให้แก่ สพฐ. เริ่มเดือนแรก ม.ค. 60
กรมบัญชีกลาง พร้อมจ่ายตรงเงินเดือนและค่าจ้างประจําให้แก่ข้าราชการและลูกจ้างประจําของ สพฐ. ในเดือนมกราคม 2560 จํานวนเงินทั้งสิ้นกว่า 15,619 ล้านบาท เน้นการจ่ายเงินที่รวดเร็ว ตรงตามระยะเวลาที่กําหนดและสามารถตรวจสอบได้เป็นหลัก
นางสาวอรนุช ไวนุสิทธิ์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า กรมบัญชีกลางพร้อมจ่ายเงินเดือนและค่าจ้างประจําจากกรมบัญชีกลางเข้าบัญชีเงินฝากธนาคารให้แก่ข้าราชการและลูกจ้างประจําของสํานักงานคณะกรรมการการศึกษาขั้นพื้นฐาน (สพฐ.) เริ่มเดือนมกราคม 2560 เป็นเดือนแรก จํานวน 420,125 ราย รวมเป็นเงินกว่า 15,619 ล้านบาท
ทั้งนี้โครงการจ่ายตรงเงินเดือนและค่าจ้างประจํา ดําเนินการมาตั้งแต่ปีงบประมาณ พ.ศ. 2546 โดยเริ่มจากส่วนราชการที่มีความพร้อมเข้าร่วมโครงการก่อน จนถึงปัจจุบันมีส่วนราชการเข้าร่วมแล้ว 224 ส่วนราชการ ซึ่ง สพฐ. เป็นหน่วยงานสุดท้ายที่เข้าร่วมโครงการฯ นี้ นอกจากนี้ตามประมวลรัษฎากรมาตรา 50 ให้ส่วนราชการผู้จ่ายเงินได้พึงประเมินตามมาตรา 40 หักภาษีเงินได้ทุกคราวที่จ่ายเงินได้พึงประเมิน (เงินเดือน ค่าจ้าง เบี้ยเลี้ยง โบนัส เบี้ยหวัด บําเหน็จบํานาญ) ดังนั้น ในกรณีนี้จึงดําเนินการหักภาษีไว้ เช่นเดียวกับส่วนราชการอื่นที่เข้าร่วมโครงการมาก่อนหน้านี้
โฆษกกรมบัญชีกลาง กล่าวต่อว่า โครงการจ่ายตรงเงินเดือนและค่าจ้างประจํา ที่ดําเนินการในส่วนของ สพฐ.จะทําให้บุคลากรของ สพฐ. ได้รับเงินเดือน เงินประจําตําแหน่ง และเงินวิทยฐานะผ่านบัญชีเงินฝากธนาคารตรงตามระยะเวลาที่กรมบัญชีกลางกําหนดทุกเดือน ช่วยลดขั้นตอนการปฏิบัติงาน ลดค่าใช้จ่ายในการจัดทําเอกสารขอเบิก และการ โอนเงินและทําให้มีฐานข้อมูลบุคลากรภาครัฐเต็มรูปแบบเพื่อใช้ในการบริหารบุคลากรและงบประมาณได้
สําหรับหนังสือรับรองภาษีหัก ณ ที่จ่าย ในปี พ.ศ. 2559 ส่วนราชการแต่ละแห่งจะจัดส่งหนังสือดังกล่าวให้ข้าราชการ ลูกจ้าง ผู้รับเบี้ยหวัด บําเหน็จ บํานาญโดยตรง นอกจากนี้กรมบัญชีกลางได้เพิ่มช่องทางการให้บริการของผู้รับเบี้ยหวัด บําเหน็จ บํานาญ โดยสามารถเข้าไปที่ www.cgd.go.th ในหัวข้อบําเหน็จบํานาญ/บําเหน็จค้ําประกัน ซึ่งผู้รับบํานาญที่ยังไม่เคยลงทะเบียนเพื่อตรวจสอบข้อมูลการเบิกจ่ายเงินด้วยตนเองผ่านระบบ E-Filing สามารถลงทะเบียนได้ตั้งแต่วันที่ 4 ม.ค. 2560 เป็นต้นไป และพิมพ์หนังสือรับรองดังกล่าว ได้ตั้งแต่วันที่ 9 ม.ค. 2560 เป็นต้นไป
“กรมบัญชีกลาง ในฐานะหน่วยงานกลาง ทําหน้าที่เกี่ยวกับการควบคุมดูแลการใช้จ่ายเงินของแผ่นดินและของหน่วยงานภาครัฐให้เป็นไปอย่างถูกต้อง มีวินัย คุ้มค่า โปร่งใส และสามารถตรวจสอบได้ โดยความสําเร็จของโครงการนี้ เกิดจากรัฐบาลและกระทรวงการคลังมีนโยบายที่จะผลักดันการใช้จ่ายผ่านระบบอิเล็กทรอนิกส์แทนการใช้เงินสดตามโครงการ National e-Payment เพื่อลดการใช้ธนบัตรและช่วยอํานวยความสะดวกให้กับทุกภาคส่วน ทั้งภาคประชาชน ภาคธุรกิจ ด้วยการใช้ระบบ e-Payment เพื่อเป็นกลไกสําคัญของการทําธุรกรรมทางการเงินในการขับเคลื่อนเศรษฐกิจ ให้สะดวกรวดเร็วมากยิ่งขึ้น และได้รับความร่วมมืออย่างดียิ่งจากเลขาธิการ สพฐ.” นางสาวอรนุช กล่าว
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง